George weer oop vir sake ná brandeMaandagaand, 29 Oktober in die George-omgewing. Foto: Facebook via Bitou Fire Association. Die toerismeburo in George het sakereisigers en vakansiegangers verseker die stad staan gereed om hulle te ontvang ná die verwoestende veldbrande van die afgelope ruk. Die veldbrand in die Tuinroete het oor 80 000 hektaar versprei, terwyl veldbrande ook in die Koukamma- munisipale gebied in die westelike uithoek van die Oos-Kaap aangemeld is. Agt familielede is in ŉ brand op Farleigh by Karatara dood. George-munisipaliteit, wat Wildernis en Uniondale insluit, sê in ŉ verklaring die situasie is nou onder beheer en dienslewering word nie geraak nie. “Ons dorpe is ten volle aan die gang en gereed om toergroepe en besoekers by te staan wat die gebied besoek. Die George-lughawe is in bedryf en alle hoofroetes, waaronder die N2, die Montagu‑ en die Outeniekwapas en die N9 van George na Uniondale, is oop.”